钦定古今图书集成/理学汇编/学行典/第277卷 > 庄子 > 《樵云赋》前人
## 钦定古今图书集成/理学汇编/学行典/第277卷 > 庄子 > 《樵云赋》前人

“石田荒芜，清溪罢渔。嗟吾行兮安之，乃于樵而是图。”
执彼斧斤，往来崎岖。苔磴霜寒，株林叶枯。爰采掇乎
薪蒸，释勤劳于仆夫。郁郁高冈，浮云是纡。翳晴光于
木末，散微润于衣裾。冉冉人起，濛濛鸟呼。忽丁丁之
可闻，辨崖岭之糢糊。岁既晏兮无与归，唐虞世兮忽
已徂。高车驷马兮吁可哀，舍吾樵兮何所如。彼条彼
“枚，维棫维樗，既食力之无灾，乃全生而有馀。”重为之
歌曰：“樵之人兮返庞淳兮吾思其俦，无惭葛天氏之
民兮。